Προκόπης Αγαθοκλέους

Ο Προκόπης Αγαθοκλέους (Λεμεσός, 16 Οκτωβρίου 1987) είναι Ελληνοκύπριος ηθοποιός, που έγινε ευρύτερα γνωστός από την συμμετοχή του στην τηλεοπτική σειρά Άγιος Παΐσιος, Από τα Φάρασα στον Ουρανό, ενσαρκώνοντας τον ρόλο του Αγίου Παϊσίου.

Βιογραφικό
Γεννήθηκε το 1987. Είναι απόφοιτος την Ανωτέρας Δραματικής Σχολής του Εθνικού Θεάτρου. Εργάζεται ως ηθοποιός στο θέατρο από το 2007, στον κινηματογράφο από το 2013 και στην τηλεόραση από το 2014. 

Συνεργάστηκε για σειρά ετών με το Εθνικό Θέατρο (2009 – 2012) και τον Θεατρικό Οργανισμό Κύπρου (2012 – 2015) και μεταξύ άλλων, με τους σκηνοθέτες, Κωνσταντίνο Ρήγο (Τιτανικός, Μια ζωή την έχουμε), Δημήτρη Παπαϊωάννου (Πουθενά, Still Life, 2Works), Γιάννη Κακλέα (Μαγικά Μαξιλάρια, Όρνιθες), Μιχαήλ Μαρμαρινό (Ηρακλής Μαινόμενος), Νίκο Καραθάνο (Συρανό ντε Μπερζερακ), Τάκη Τζαμαργιά (Αντιγόνη), Εύη Γαβριηλίδη (Σαμία), Κωνσταντίνο Αρβανιτάκη (Φιλονικία), Δημήτρη Λιγνάδη (Το ξύπνημα της Άνοιξης), Χρίστο Σιοπαχά (Ρινόκερος), Νικήτα Μιλιβόγιεβιτς (Ένας εθχρός του λαού), Αθηνά Κάσιου (Βυσσινόκηπος) και Στέφανο Δρουσιώτη (Φάουστ). Το 2015 συναντήθηκε ξανά με τον Δημήτρη Παπαϊωάννου για την παγκόσμια περιοδεία του έργου Still Life, το οποίο παρουσιάστηκε σε δεκάδες θέατρα και φεστιβάλ στην Ευρώπη, Αμερική, Ασία και Αυστραλία. Το καλοκαίρι του 2017 συνεργάστηκε για πρώτη φορά με το θέατρο Άττις για τις Τρωάδες του Ευριπίδη σε σκηνοθεσία Θεόδωρου Τερζόπουλου. 

Τον χειμώνα του 2017 συνεργάστηκε ξανά με τον ΘΟΚ, για την παράσταση Cock σε σκηνοθεσία Κώστα Σιλβέστρου, ενώ τον Μάρτιο του 2019 έκανε πρεμιέρα με το έργο Ριχάρδος ο Γ', στον ομώνυμο ρόλο, σε σκηνοθεσία Πάρη Ερωτοκρίτου. Τον χειμώνα του ίδιου χρόνου συμμετείχε στην παράσταση Η τριλογία του παραθερισμού σε σκηνοθεσία Τάκη Τζαμαργιά. Τον Νοέμβριο του 2020 του απονεμήθηκε το βραβείο του νέου δημιουργού της χρονιάς, στα βραβεία ΘΟΚ για την ερμηνεία του ως Ριχάρδος ο Γ', στο ομώνυμο έργο του Σαίξπηρ, σε σκηνοθεσία Πάρη Ερωτοκρίτου. Το καλοκαίρι του 2021 συμμετείχε στην παράσταση Εσμέ του Σπύρου Περεσιάδη σε παραγωγή ΘΟΚ και σκηνοθεσία Μαρίνας Βρόντη. Έχει παίξει στις κινηματογραφικές ταινίες: Χρωματική Φαντασία, Πρώτος Έρωτας, Η Αϊσιέ πάει διακοπές, Clementine, Παύση, Scracth, IMAN, Οι αδιεκπεραίωτοι. Έχει εμφανιστεί στις τηλεοπτικές σειρές: Κυπριώτικα Σκέτς, Σαν οικογένεια, Καμώματα τζ΄αρώματα, La pasta pomilώri, camping, Μελίαρτος, Άγιος Παΐσιος, Από τα Φάρασα στον Ουρανό.

Φιλμογραφία
Τηλεόραση
ΈτοςΤίτλος προγράμματοςΚανάλιΡόλοςΣημειώσεις2015Καμώματα τζι ΑρώματαΡΙΚ1 2015-2016Δίδυμα ΦεγγάριαΑΝΤ12016Σαν Οικογένεια Alpha ΚύπρουΑλέξηςΠρωταγωνιστικός Ρόλος 2017La Pasta Pomilώri ΑΝΤ1 ΚύπρουΒιτσέντσο Πρωταγωνιστικός Ρόλος 2018Κάρμα Alpha Κύπρου2021ΜελίαρτοςΑΝΤ1 ΚύπρουΠρωταγωνιστικός Ρόλος 2022-2025Άγιος Παΐσιος, Από τα Φάρασα στον ΟυρανόMega ChannelΆγιος ΠαΐσιοςΠρωταγωνιστικός Ρόλος 

Παραπομπές

Κατηγορία:Κύπριοι ηθοποιοί τηλεόρασης
Κατηγορία:Κύπριοι ηθοποιοί κινηματογράφου
Κατηγορία:Κύπριοι ηθοποιοί θεάτρου